Oppo F9 Pro और F9 फीचर: यह स्टारी पर्पल, सनराइज रेड और ट्वाइलाइट ब्लू कलर में उपलब्ध होगा। कंपनी ने जानकारी दी है कि Oppo F9 को भी भारत में जल्द ही उपलब्ध कराया जाएगा। इसमें 6.3 इंच की फुल एचडी डिस्प्ले दी गई है। डिस्प्ले का आसपेक्ट रेशियो 19.5:9 का है। यह एंड्रॉयड 8.1 ओरियो पर काम करेगा। इनमें ऑक्टा-कोर मीडियाटेक हीलियो पी60 प्रोसेसर दिया गया है। Oppo F9 में 4GB की रैम के साथ और Oppo F9 Pro 6GB की रैम के साथ आएगा। दोनों ही स्मार्टफोन की इंटरनल मैमोरी 64GB है। Oppo F9 में डुअल रियर कैमरा सेटअप दिया गया है। इसमें एक कैमरा 16 मेगापिक्सल का दूसरा कैमरा 2 मेगापिक्सल का है। इसके फ्रंट में 25 मेगापिक्सल का कैमरा दिया गया है। दोनों ही फोन में फेस अनलॉक फीचर और फिंगरप्रिंट सेंसर दिया गया है।